Ja, spillelidenskab kan sandelig ødelægge mange liv. Jeg kender ikke selv til nogen med problemet, men det er ikke tilfældigt, at der igen og igen advares mod denne last. Jeg synes, du skal gå direkte til din svoger og konfrontere ham med dine iagttagelser. Han skal have mulighed for at forklare sig. Jeg er dog ikke i tvivl om alvoren af denne sygdom, og han må givetvis igen i behandling. Ludomani er ikke til at spøge med, og det må du tale med ham om. Fordømmelse er ikke vejen frem, men du må få ham til at erkende, at han kan ødelægge både sit eget og din søsters liv, hvis han ikke får behandling. Men jeg synes altså ikke, du i første omgang skal fortælle noget til din søster. Giv ham en chance til selv at agere.